da vi da de en en de de da da da da da da id en de da en da da da da fr en en de pl et fr en cs en pl da en de en en da da da da da da en sv en en sv nb da de en fr da da en da da en fi da da da de nl da en
H1: Hafnia drillede mægtige Copenhagen - Hafnia Floorball Club
Kirk - 1. september 2015
Hafnia viste tirsdag aften høj moral i pokalopgøret mod Copenhagen og kan kun ærgre sig over den dårlige indledning på opgøret, der var med til at forhindre, at pokalsensationen udeblev
Der var tale om en eksakt gentagelse af sidste sæsons pokalopgør i 1. runde, hvor Hafnia startede stærkt og førte, men til slut blev nedsablet 16-2 af overmagten. Og det lignende faktisk også fra kampens start, at samme øretæve kunne blive en realitet. Udeholdet kom således legende let foran 2-0 allerede inden, kampuret havde passeret 3 minutter, bl.a. på scoring af det tidligere Hafnia-koryfæ Jesper Schow. Hafnia fik heldigvis hurtigt styr på spillet og organisationen, hvilket afstedkom indtil flere giftige forsøg mod Copenhagen-målet – dog uden resultat. Anderledes effektive var gæsterne og deres profil denne aften, Nikolaj Parbo, der nettede to gange mod sine tidligere holdkammerater. Hermed sikre 0-4 efter 1. periode, og det kunne der ikke indvendes det store imod.
Hafnia gik ind til 2. periode med lidt mere blod på tanden – især fordi Copenhagens opspil var blevet meget forudsigeligt. Med kun ét minut spillet blev Hafnia belønnet for den opportunistiske tilgang med et drømmemål! Kristian Kirk fandt fra egen banehalvdel Jeppe Trier (halv)fri 5 meters penge fra kassen, og måltyven flugtede resolut pasningen direkte i mål – med baghånden! Målet gav enorm gejst, og et hurtigt Copenhagen-mål ændrede ikke på, at kampen var ved at skifte karakter. Årsagen hertil kan ikke alene tilskrives Hafnias indsats og gejst, for Copenhagen virkede altså meget ordinære i denne periode, og opdækningen var til tider suspekt. Jannick Strikert udnyttede dette til at tage en snedigt løb i slottet uden bold fra sin backposition, hvilket den årvågne sølvræv Michael Werdelin spottede, og så var der reduceret til 2-5. Nu kom Hafnia længere frem i erkendelse af, at forskellen måske ikke var så stor på dagen mellem elitedivisionen og 1. division. Desværre slap Schow i denne gode Hafnia-periode bedst fra en “legendeduel” med Lars Neubert i hjørnet, og Schow kunne køligt loppe bolden over Michael Møller på kassen. Men efter denne scoring omtrent halvvejs i kampen, kunne Copenhagen ikke mønstre yderligere scoringer. Det kunne Hafnia imidlertid! Først reducerede Thomas Hvims til 3-6 (efter flot udkast fra målmand Møller) med et mål, som på grund af en heldig “deflection” blev kategoriseret som selvmål af aftenens glimrende dommerpar – og kort efter var samme Hvims på spil igen. Lidt heldigt – men super flot – fik kaptajn Peter Jensen og Rasmus Enevoldsen broderet sig igennem modstandernes forsvar, og det gav Hvims en fri afslutning midt for mål – 4-6! Hafnia vandt dermed perioden 4-2, hvilket medførte åbenlys frustration hos de stadigt mere idéforladte storfavoritter.
3. periode blev ikke den eventyrafslutning, man kunne havde håbet på med Hafnia-briller. Der var muligheder i begge ender, og desværre blev 6-7 rigtig store chancer misbrugt af amagerkanerne. Især de to overtalssituationer i den afsluttende perioder kunne og burde have ført til mere. Det havde tillige været interessant at se, hvad endnu en reducering havde betydet for et i forvejen frustreret elitehold. Nuvel Copenhagen fik sit avancement, hvilket som sådan var fortjent nok. At forskellen på dagen ikke var større, tager Hafnia dog med videre som en halv sejr!
Hafnia FC – Copenhagen FC 4-6 (0-4, 4-2, 0-0)
1. 01:58 0-1 Jesper Schow (ass. Sami Korkiakoski)
1. 02:49 0-2 Kasper Abildgaard (ass. Alex Jensen)
1. 05:04 U2 Lars Engelbrecht, Copenhagen
1. 06:11 0-3 Nikolaj Parbo (uass.) SH
1. 12:12 U2 Thomas Hvims, Hafnia
1. 17:20 0-4 Nikolaj Parbo (Jesper Schow)
2. 21:08 1-4 Jeppe V. Trier (ass. Kristian Kirk)
2. 22:15 1-5 Kasper Abildgaard (uass.)
2. 27:06 2-5 Jannick N. Strikert (ass. Michael Werdelin)
2. 32:13 2-6 Jesper Schow (uass.)
2. 34:50 3-6 Selvmål
2. 36:53 4-6 Thomas Hvims (Peter Steen Jensen)
2. 37:59 U2 Nikolaj Parbo, Copenhagen
3. 52:11 U2 Mikkel Planteig, Copenhagen
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club